
CLOOS robottal történő MAG-hegesztés eljárásváltozatainak állapotfelügyelet tervezése

Bevezetés
A TDK dolgozat fő témája a CLOOS hegesztőrobottal - különböző aktív védőgázas fogyóelektródás ívhegesztés eljárásokkal - készített hernyóvarratok mért adatainak kiértékelése és összehasonlítása a változtatott paraméterek függvényében. Az eljárásváltozatokon belül az MSG Normal esetében a dinamikát, míg a Speed és Vari Weld beállításoknál az ívhossz korrekciót változtattuk.
A hegesztés során keletkező hőhatásokat hőkamerával készített vizuális képanyaggal, illetve Vickers mikrokeménység eljárással ellenőriztük. A hőkép és a keménység eloszlás korrelációját vizsgáljuk. Ezen vizsgálatokkal próbáljuk megalapozni, előkészíteni a védőgázas fogyóelektródás ívhegesztési eljárások állapotfelügyelet tervezését.



